**Ministru kabineta noteikumu projekta “Higiēnas prasības īslaicīgās aizturēšanas vietā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizturēto personu turēšanas kārtības likuma (turpmāk-Likums) 2.panta ceturtā daļa.Ministru prezidenta 2016.gada 18.maija rezolūcija Nr.12/2016-JUR-81. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka pašreiz neviens normatīvais akts nenosaka higiēnas prasības Valsts policijā vai Drošības policijā izveidotām speciāli aprīkotām telpām – īslaicīgās aizturēšanas vietām, kā arī šo telpu aprīkojumam, Latvijas Republikas Saeima, 2016.gada 28.aprīlī pieņemot likumu “Grozījumi Aizturēto personu turēšanas kārtības likumā”, ir pilnvarojusi Ministru kabinetu izdot noteikumus, kas noteiktu higiēnas prasības īslaicīgās aizturēšanas vietā. Aizturēto personu turēšanas kārtības likuma pārejas noteikumu 4.punktā ir noteikts, ka minētie Ministru kabineta noteikumi jāizdod līdz 2016.gada 1.oktobrim.Ar 2016.gada 18.maija rezolūciju Nr. 12/2016-JUR-81 Ministru prezidents uzdeva Iekšlietu ministrijai sagatavot un līdz 2016.gada 1.septembrim iesniegt Ministru kabinetā Aizturēto personu turēšanas kārtības likuma 2.panta ceturtajā daļā minēto tiesību akta projektu, attiecīgi nodrošinot pārejas noteikumu 4.punktā Ministru kabinetam dotā uzdevuma izpildi.Ministru kabineta noteikumu projekts “Higiēnas prasības īslaicīgās aizturēšanas vietā” (turpmāk – projekts) paredz noteikt:1. vienotas higiēnas prasības īslaicīgās aizturēšanas vietu telpām un to aprīkojumam, ar mērķi samazināt vai likvidēt vides faktoru (fizikālo, ķīmisko, bioloģisko) iespējami kaitīgo iedarbību, garantējot drošu un cilvēka veselībai nekaitīgu vidi;2. vienotu kārtību īslaicīgās aizturēšanas vietas telpu uzkopšanai un tajā esošā aprīkojuma tīrīšanai, nosakot periodiskumu, izmantojamos līdzekļus un inventāru;3. gultas piederumu tīrīšanu un tās periodiskumu, kā arī dezinfekciju, dezinsekciju un deratizāciju īslaicīgās aizturēšanas vietā.Likuma 2.panta otrā daļa noteic, kādas telpas iekārto īslaicīgās aizturēšanas vietā, cita starpā paredzot, ka īslaicīgās aizturēšanas vietā iekārto slēgtas telpas aizturēto turēšanai (turpmāk –kameras), mazgāšanās telpu un tualetes telpu.Savukārt Likuma 7.panta piektā daļa noteic kameras aprīkojumu, tostarp 1.punktā paredzot, ka kamerā ierīko ūdensvadam pieslēgtu sanitāro mezglu, kas no pārējās telpas ir norobežots ar konstrukciju, kura nodrošina, ka aizturētais sanitārā mezgla apmeklēšanas laikā ir aizklāts citu personu skatam tādā mērā, lai garantētu viņa privātuma aizsardzību.Kamerā ierīkotais sanitārais mezgls tiek aprīkots ar izlietni un klozetpodu. Iespējas nomazgāties dušā aizturētajam tiek nodrošinātas īslaicīgās aizturēšanas vietā iekārtotajā mazgāšanās telpā.2016.gadā Valsts policija Norvēģijas finanšu instrumenta programmas “Latvijas korekcijas dienestu un Valsts policijas īslaicīgās aizturēšanas vietu reforma” projekta LV08/3 “Valsts policijas īslaicīgās aizturēšanas vietu standartu uzlabošana” ietvaros izstrādāja rokasgrāmatu Valsts policijas īslaicīgās aizturēšanas vietu amatpersonām ar speciālajām dienesta pakāpēm (turpmāk – Rokasgrāmata), kas ietver starptautiskā un nacionālā normatīvā regulējuma un kompetento institūciju atziņu apkopojumu, kā arī norādījumus par amatpersonu tiesīgumu un rīcību dažādās situācijās. Rokasgrāmatas 8.sadaļā – Sadzīves apstākļu nodrošināšana, ir norādīts, ka, lai personai nodrošinātu sadzīves apstākļus, kas atbilst cilvēktiesību standartiem un būtu saskaņā ar normatīvajiem aktiem, īslaicīgās aizturēšanas vietas amatpersonai ir jānodrošina aizturētajam iespēju apmeklēt dušu, iepriekš saskaņojot vēlmes un iespējas, t.i., rīta apgaitā noskaidrot, kuras personas vēlas apmeklēt dušu, un piedāvāt laiku, kad to iespējams izdarīt. Atbilstoši Valsts policijas 2006.gada 22.novembra iekšējos noteikumos Nr.8 “Valsts policijas īslaicīgās aizturēšanas vietu darba organizācija” noteiktajām prasībām, par dušas izmantošanu tiek izdarīts ieraksts brīvas formas žurnālā.Ministru kabineta 2006.gada 11.aprīļa noteikumi Nr.289 “Noteikumi par īslaicīgās aizturēšanas vietas kamerā glabāšanai atļauto priekšmetu sarakstu” cita starpā noteic, ka īslaicīgās aizturēšanas vietas kamerā atļauts glabāt dvieli. Nepieciešamības gadījumā, ja aizturētajam nav savs dvielis, viņam tiek nodrošināta iespēja noslaucīties. Likuma 7.pants noteic aizturētā sadzīves apstākļus, tā ceturtajā daļā paredzot, ka aizturētajam nodrošina gultas piederumus (matraci un segu).Projekts paredz, ka gultas piederumu – matraču (vai matraču pārvalku) un segu ķīmisko tīrīšanu vai mazgāšanu vai dezinficēšanu veic pēc nepieciešamības, bet ne retāk kā pēc katras aizturētā atbrīvošanas no īslaicīgās aizturēšanas vietas.Īslaicīgās aizturēšanas vieta tiek aprīkota ar dažāda veida matračiem, tostarp ar matračiem, kuriem ir arī dažāda veida nomaināms pārvalks. Ievērojot minēto, matraču vai matraču pārvalku tīrīšana (ķīmiskā tīrīšana vai mazgāšana vai dezinficēšana) tiek veikta atkarībā no matrača veida. Cita starpā jānorāda, ka vidējais aizturētā turēšanas ilgums īslaicīgās aizturēšanas vietā ir 4 dienas. 2016.gadā un turpmākajiem gadiem Valsts policija budžeta apakšprogrammā 06.01.00 "Valsts policija" ieplānojusi līdzekļus 6 948 *euro* apmērā gadā gultas piederumu tīrīšanai īslaicīgās aizturēšanas vietās. Saskaņā ar projektu pieaugs izdevumi gultas piederumu tīrīšanai.  Iekšlietu ministrijas nekustamo īpašumu centralizācijas rezultātā Iekšlietu ministrijas valdījumā esošos nekustamos īpašumus šobrīd pārvalda un apsaimnieko Nodrošinājuma valsts aģentūra. Uz doto brīdi tās pārvaldīšanā ir 276 nekustamais īpašums, tai skaitā 24 nekustamie īpašumi, kuros ir izvietotas īslaicīgās aizturēšanas vietas. Nodrošinājuma valsts aģentūrai pārņemot no Iekšlietu ministrijas padotības iestādēm savā pārvaldīšanā nekustamos īpašumus, tika pārdalīti arī finanšu līdzekļi to uzturēšanai budžeta apakšprogrammā 40.02.00 "Nekustamais īpašums un centralizētais iepirkums", tai skaitā īslaicīgās aizturēšanas vietām 15 974 *euro* apmērā. Finansējums tika pārdalīts pamatojoties uz Nodrošinājuma valsts aģentūras un Valsts policijas 2012.gada 12.aprīļa un 5.novembra, 2013.gada 30.septembra un 28.decembra, 2014.gada 7.aprīļa, kā arī Valsts robežsardzes 2012.gada 28.aprīļa noslēgtajām vienošanām par finanšu līdzekļu pārdali. Ņemot vērā, ka netika pārdalīts pietiekams finansējums nekustamo īpašumu uzturēšanai un apsaimniekošanai, ir sarežģīti nodrošināt to kvalitatīvu uzturēšanu, tai skaitā īslaicīgās aizturēšanas vietas. |
| 3. | Projekta izstrādē iesaistītās institūcijas | Valsts policija, Nodrošinājuma valsts aģentūra |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecināms uz aizturētajām personām, kuras saskaņā ar Likuma 1.pantu ievietotas un turētas īslaicīgās aizturēšanas vietā, kā arī uz policijas darbiniekiem, kuri pilda dienesta pienākumus īslaicīgās aizturēšanas vietās. Gada laikā vidēji tiek aizturētas un ievietotas īslaicīgās aizturēšanas vietās 16 500 personas. |
| 2. | Tiesiskā regulējuma ietekme uz tautsaimniecību un administratīvo slogu | Personām administratīvais slogs nemainās un projekta tiesiskais regulējums nemaina to tiesības, pienākumus un veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.****gads** | **2018.****gads** | **2019.****gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 24 335 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 24 335 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 24 335 | 0 | 103 474 | 103 474 | 103 474 |
| 2.1. valsts pamatbudžets | 24 335 | 0 | 103 474 | 103 474 | 103 474 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -103 474 | -103 474 | -103 474 |
| 3.1. valsts pamatbudžets | 0 | 0 | -103 474 | -103 474 | -103 474 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 103 474 | 0 | 0 |
| 5. Precizēta finansiālā ietekme: | X | 0 | 0 | -103 474 | -103 474 |
| 5.1. valsts pamatbudžets | 0 | 0 | -103 474 | -103 474 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.2. Prognozēto valsts pamatbudžeta papildu izdevumu aprēķins2017.gadā un turpmāk ik gadu 103 474 *euro*, tai skaitā:*Budžeta apakšprogrammā 06.01.00 "Valsts policija"** 68 952 *euro* – pārējie remontdarbu un iestāžu uzturēšanas pakalpojumi (EKK 2249);

*Budžeta apakšprogrammā 40.02.00 "Nekustamais īpašums un centralizētais iepirkums"** 34 522 *euro* – nekustamā īpašuma uzturēšana (EKK 2244).

*6.2.1. Budžeta apakšprogramma 06.01.00 "Valsts policija"*2015.gadā gultas piederumu tīrīšanas izdevumu segšanai tika izlietoti un turpmākajos gados plānoti 6 948 *euro* (EKK 2249 “Pārējie remontdarbu un iestāžu uzturēšanas pakalpojumi”), tas ir vidēji no 0,40 līdz 0,43 *euro* uz vienu īslaicīgās aizturēšanas vietā ievietoto personu, kurai nepieciešami gultas piederumi.Saskaņā ar noslēgtajiem pakalpojumu līgumiem par vienu gultas piederumu komplekta (matracis vai matrača pārvalks un sega) tīrīšanu izmaksas sastāda 4,60 *euro* (ieskaitot PVN), tai skaitā segas tīrīšana 2,30 *euro* (ieskaitot PVN), un gultas matrača vai matrača pārvalka tīrīšana 2,30 *euro* (ieskaitot PVN), un ņemot vērā, ka plānots visās īslaicīgās aizturēšanas vietās ieviest vienādus standartus gultas piederumu komplektiem paredzams izmaksu pieaugums. Turpmākajā periodā gada laikā personu skaits, kurām nepieciešami gultas piederumi tiek plānots 16 500. Izdevumi, lai nodrošinātu prasības saskaņā ar projektu, sastādīs: 4,60 *euro* x 16 500 personas = 75 900 *euro* (ieskaitot PVN)*.*Papildu nepieciešamais finansējums gadā gultas piederumu tīrīšanai (EKK 2249 “Pārējie remontdarbu un iestāžu uzturēšanas pakalpojumi”):75 900 *euro* – 6 948 *euro* (plānotais finansējums) = 68 952 *euro*.*6.2.2. Budžeta apakšprogramma 40.02.00 "Nekustamais īpašums un centralizētais iepirkums"*Nodrošinājuma valsts aģentūras pārvaldībā ir 24 īslaicīgās aizturēšanas vietas 8 194,67 m2 platībā, no tiem 2 695,9 m2 saskaņā ar nomas līgumiem apsaimnieko VAS “Valsts nekustamie īpašumi”. Atbilstoši nepieciešamo uzturēšanas darbu veikšanas izmaksām līdzīgos objektos atlikušajā platībā 1 m2 higiēnas prasību uzturēšanai Nodrošinājuma valsts aģentūrai gadā nepieciešami 9,44 *euro* (ieskaitot PVN). Izdevumi, lai nodrošinātu prasības saskaņā ar projektu (EKK 2244 “Ēku, būvju un telpu uzturēšana”), sastādīs:5 498,77 m2 x 9,44 *euro* = 51 909 *euro* (ieskaitot PVN).Papildu nepieciešamais finansējums (EKK 2244 “Ēku, būvju un telpu uzturēšana”) gadā:51 909 *euro* – (15 974 *euro* (pārdalītais finansējums) + 1 413 *euro* (plānotais finansējums)) = 34 522 *euro* (ieskaitot PVN)*.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Līdz papildu nepieciešamā finansējuma piešķiršanai, Ministru kabineta noteikumu projektā paredzēto higiēnas normu īstenošana tiks nodrošināta Iekšlietu ministrijai piešķirto valsts budžeta līdzekļu ietvaros.Papildu nepieciešamā finansējuma pieprasījums 2018.gadam un turpmākajiem gadiem tiks iesniegts izskatīšanai Ministru kabineta likumprojekta “Par valsts budžetu 2018.gadam” un likumprojekta “Par vidēja termiņa budžeta ietvaru 2018.,2019. un 2020.gadam” sagatavošanas procesā kopā ar ministriju un citu centrālo valsts iestāžu priekšlikumiem jaunajām politikas iniciatīvām.Izdevumi pa pasākumiem un izdevumu klasifikācijas kodiem var tikt precizēti atbilstoši veiktajam iepirkumam un faktiskajai situācijai. |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) 2016.gada 20.jūnijā ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu līdz 2016.gada 11.jūlijam. |
| 3. | Sabiedrības līdzdalības rezultāti | Sabiedrības viedoklis par projektu nav saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija un Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Anotācijas IV, V sadaļa - projekts šo jomu neskar.

Iekšlietu ministrs R.Kozlovskis

Vīza: valsts sekretāre I.Pētersone-Godmane

18.10.2016. 15:44

1771

Lodīte, 67075423

inese.lodite@vp.gov.lv

Dzene, 67075548

ilze.dzene@vp.gov.lv

Avotiņš, 67219136

gatis.avotins@agentura.iem.gov.lv